La Bataja de Castagnaro la é stà conbatùa el 11 de marso 1387 darente el paexeto de Castagnaro, in provincia de Verona, tra Verona e Pàdoa. L'é considerà una de le gran bataje de l'epoca dei capitani de ventura: l'armada de Verona jera comandà da Giovanni Ordelaffi e Ostasio da Polenta, mentre i vitorioxi Padoani xera comandai da Giovanni Acuto e Francesco Novello da Carrara. Castagnaro l'è retegnùa una de le mejo vitòrie de Giovanni Acuto. Seguendo na stratexia fabiana, el condotiero el ga spenxesto i Veronexi a tacàre un canpo sielto da lù, pontando a le tere veronexi ne le visinanse.